गोपाल वंश

गोपाल राजवंश (गोपाल वंश या राज वंश) काठमांडू घाटी में गोपों (यादव) द्वारा स्थापित प्राचीन नेपाल का पहला राजवंश था। गोपाल वंश के राजाओं ने नेपाल पर 505 वर्षों तक शासन किया। गोपाल वंश के बाद प्राचीन नेपाल पर महिषपाल वंश के अहीरों (यादव) ने अधिकार कर लिया था।

उत्पत्ति एवं इतिहास
पौराणिक कथाओं के अनुसार, नेपाल का प्रारंभिक वंश गोपों द्वारा स्थापित गोपाल राजवंश था, जिसने लगभग पांच शताब्दियों तक शासन किया। उनके बाद नेपाल पर महिषपाल वंश के अभीरों ने शासन किया।

एक और मान्यता यह थी कि गोपालवंशी एवं महिषपालवंशी एक ही वंश के थे और वे अपने पेशे के आधार पर दो में विभाजित थे। अमरकोष में भी अभीर एवं गोप को पर्यायवाची लिखा गया है।

पशुपतिनाथ मंदिर
गोपाल वंश के राजाओं को प्राचीन नेपाल में पशुपतिनाथ ज्वालामुखी टीले पर वैदिक देवता पशुपतिनाथ के मंदिर की स्थापना का श्रेय दिया जाता है, जो पशुपतिनाथ मंदिर का स्थान बन गया। 

गोपाल वंश के राजा भगवान शिव के उपासक थे।

सन्दर्भ
श्रेणी:राजवंश
श्रेणी:नेपाल का इतिहास 
श्रेणी:अहीर